Beskrivelse af processen:

* Via en brugerproces som, MT har ansvaret for, specificeres søjler og lamper, med udgangspunkt i MT standarder. I brugerprocessen indgår desuden placeringen af loftsøjler/lamper, samt andet lofthængt udstyr som røntgen og loftlifte.
* I samarbejde med projektafdelingen markeres søjlernes placering på rådgivers tegninger.
* Rådgiver initierer evt. opsætning af midlertidige træ/gips-plader på de definerede placeringer. Dette for at sikre arealerne, og ikke mindst området under disse!
* Efter valg af leverandør, monterer denne grundplader direkte i etagedæk, gerne suppleret med gevindstænger til yderligere sikring af arealet under grundpladen.
* Samtidigt med dette monterer leverandør evt. interfaceplade, beregnet for tilslutning af el- og gas-tilslutninger.
* Byggeriet fremfører og tilslutter el og gas til interfaceplade.
* Når rummet er rengjort etablerer byggeriet skinnesystem til nedhængt loft.
* Loftplader omkring loftsøjler sættes ikke op!
* Leverandør monterer søjler/lamper og slanger/ledninger fra søjle tilsluttes interfacepladen.
* Leverandør og køber tester søjlens/lampens funktioner.
* Byggeriet udarbejder/afleverer målerapport for korrekt udført jordinstallation.
* Når OK monterer byggeriet resterende loftplader.
* Leverandør monterer baldakiner eller anden inddækning omkring søjlen.
* Ansvarshavende anæstesi-afd. kontrollerer gasudtag for korrekt tilslutning.